Ego in Dei nomine Aynricus considerans molem peccatorum meorum, dono ad sacram et toto orbe venerabilem ecclesiam sanctæ Dei Genitricis Mariæ, sancti Valeriani martyris, et egregii confessoris Christi Philiberti Trenorcensis monasterii super alveum Sagonæ positi, ubi etiam Oddo abbas præesse videtur, aliquid ex rebus mihi ex jure parentum evenientibus, videlicet ecclesiam S. Johannis in villa quæ dicitur Anguliacus positam, cum omni re ad se pertinente et appenditia........ totum et integrum a die præsenti dono atque transfundo elemosinaria largitione ad jam dictam ecclesiam, et monachis ibidem Deo descrvientibus, ad mensam videlicet fratrum perpetuo habendum, et receptionem pauperum et hospitum suscipiendorum. Hoc tamen tali ago constitutione, ut diebus vitæ meæ usum fructuarium exinde percipiam, atque in præsenti mansum unum in hac eadem villa in vestituram, cum superposito servo nomine Constabulo, eis concedo. Jam dictus autem Abbas et monachi, amicitiarum causa, ex rebus sanctæ Dei Genitricis Trenorcensis monasterii mihi aliquid concesserunt; videlicet capellam sancti Mauritii in villa Gevencionuo, cum terra sancti Valeriani quæ in hac ipsa villa sita. Donaverunt simili modo terram quæ est in villa Losiaco. R........ autem opinio quod antecessores mei hoc munus elemosinarium, quod sanctæ Dei Genitrici trado, ad monasterium Gigniacense olim fuerit destinatum: quod ego tam præcatibus, quam etiam commutationibus, Abbati ipsius loci, et sibi commissis fratribus firmare rogavi, ne per meum discessum vel hæredum meorum, ab aliqua eminenti persona monachi Trenorcenses aliquam calumniam a meis successoribus patiantur...... Ut autem hæc donatio firmitatis lege roboretur, eam manu firmare curavimus, et amicis nostris, ac fidelibus ad consentiendum tradidimus. S. Aynrici qui donationem istam fieri et firmare præcepit. S. Mannoni, S. Adalgeri, etc.... S. Domni Zantlini venerabilis Abbatis qui firmavit et firmare rogavit. S. Uraniberti præpositi. S. Gozberti, etc... Data per manum Wagonis Cancellarii et Levitæ anno XXX.° I.° regnante Gonrado rege.